**Τίτλος του μαθήματος: Χρηματοοικονομική Λογιστική ΙΙ (Τμήμα Μερικής φοίτησης- Λογιστική Ελεγκτική)**

**Όνομα του διδάσκοντος: Χρίστος Τζόβας**

**Eπιδιωκόμενα μαθησιακά αποτελέσματα:** Το μάθημα στοχεύει στην εξοικείωση των φοιτητών με θέματα Χρηματοοικονομικής Λογιστικής θεωρίας και πρακτικής με έμφαση στη λογιστική παρακολούθηση γεγονότων που αφορούν στοιχεία του Ενεργητικού και των υποχρεώσεων. Έμφαση δίνεται στους κανόνες αποτίμησης που προκρίνονται από τα ισχύοντα (Ελληνικά και Διεθνή) Λογιστικά Πρότυπα.

Στο τέλος του μαθήματος οι φοιτητές θα έχουν αποκτήσει γνώσεις αναφορικά με το θεωρητικό πλαίσιο της χρηματοοικονομικής Λογιστικής.

**Προαπαιτήσεις:** Εισαγωγικές έννοιες λογιστικής

**Περιεχόμενο του μαθήματος:**

* Χρηματοοικονομικές καταστάσεις: Κατάσταση Οικονομικής Θέσης, Κατάσταση Συνολικού Εισοδήματος, Κατάσταση Μεταβολών των Ιδίων Κεφαλαίων.
* Κατάσταση Ταμειακών Ροών. Άμεση και έμμεση μέθοδος. Ρευστότητα, Χρηματοοικονομική Ευκαμψία, Αριθμοδείκτης ποιότητας κερδών.
* Εγγραφές διάθεσης αποτελεσμάτων ανωνύμου εταιρείας.
* Προβλέψεις και ενδεχόμενες υποχρεώσεις.
* Μισθώσεις. Η Λογιστική των Μισθώσεων από το Μισθωτή. Μεταγενέστερες Επιμετρήσεις της υποχρέωσης. Τροποποιήσεις μισθώσεων. Η Λογιστική των Χρηματοοικονομικών Μισθώσεων από τον Εκμισθωτή. Μισθώσεις από Κατασκευαστές ή Εμπόρους παγίων.
* Αριθμοδείκτης Βασικών Κερδών ανά Μετοχή και Αριθμοδείκτης Μειωμένων Κερδών ανά μετοχή. Μετατρέψιμοι τίτλοι, Δικαιώματα αγοράς.
* Λογιστικός χειρισμός των επενδύσεων σε μετοχές και ομολογίες.
* Λογιστική αντιμετώπιση των συναλλαγών σε Ξένο νόμισμα.

**Συνιστώμενη βιβλιογραφία προς μελέτη:**

-Δ.Γκίκας, Α.Παπαδάκη, Γ.Σιουγλέ, Ε. Δεμοιράκος, Χ.Τζόβας, **Χρηματοοικονομική Λογιστική, International Financial Reporting Standards, Ε’ Έκδοση**, Εκδόσεις Ε. Μπένου, 2016.

- Δ. Χέβας & Χ.Τζόβας, **Προχωρημένα Θέματα Χρηματοοικονομικής Λογιστικής, σύμφωνα με τα ΕΛΠ και ΔΠΧΑ**, Εκδόσεις Ε. Μπένου, 2020

- Kieso, D.E., Weygandt, J.J. and Warfield, T.D., 2018. ***Intermediate Accounting***, IFRS edition**.**

**-**  Spiceland, J.D., Nelson, M.W. and Thomas, W.B, **Intermediate Accounting**, 9th Edition, 2017, Mc Graw Hill.

- Mπάλλας, Α. και Χέβας, Δ., «**Λογιστική: Χρηματοοικονομικές Αναφορές σύμφωνα με τα Ελληνικά και τα Διεθνή Πρότυπα»,** Α΄ Έκδοση, Μπένος, 2022,

- Σημειώσεις που αναρτώνται στην ηλεκτρονική σελίδα του μαθήματος

**Διδακτικές και μαθησιακές μέθοδοι:**

Η διδασκαλία του μαθήματος γίνεται με 3ωρες διαλέξεις που πραγματοποιούνται μια φορά την εβδομάδα. Στους φοιτητές παρουσιάζονται, ανάλογα με το θέμα, πραγματικές μελέτες περίπτωσης οι οποίες γίνονται αντικείμενο συζήτησης στο αμφιθέατρο.

**Μέθοδοι αξιολόγησης/βαθμολόγησης:** Η αξιολόγηση των φοιτητών στο μάθημα γίνεται με γραπτή εξέταση που πραγματοποιείται στο τέλος των διαλέξεων. Η βαθμολογία είναι στην κλίμακα 0 έως 10 και ο ελάχιστος προβιβάσιμος βαθμός είναι το 5.

**Γλώσσα διδασκαλίας:** Ελληνική